recursal/SuperWikiNEXT-32B huggingface dataset:
**Ջոն ՄաքԴոնալդ «Ջեք» Կոուլման** (անգլ.՝ John MacDonald «Jack» Coleman, փետրվարի 21, 1958(1958-02-21), Իսթոն, Փենսիլվանիա), ամերիկացի դերասան և սցենարիստ, ով հայտնի է դարձել գիտաֆանտաստիկական «Հերոսները» հեռուստասերիալի Նոյ Բեննետի և «Տոհմ» *օճառոտ օպերայի* Սթիվեն Քերինգթոնի կերպարներով։

Վաղ կյանք
---------

Ջեք Կոուլմանը ծնվել է 1958 թվականի փետրվարի 21-ին ԱՄՆ Փենսիլվանիա նահանգի Իստոն քաղաքում։ Համարվում է Բենջամին Ֆրանկլինի վեցերորդ սերունդը։ Հաճախել է *Solebury School* և Դյուկայի համալսարան, որտեղ էլ որոշել է դառնալ դերասան։ Համալսարանն ավարտելուց հետո 1980 թվականին տեղափոխվել է Ազգային թատերական ինստիտուտ։

Կարիերա
-------

Կոուլմանը առաջին խոշոր դերերը խաղացել է 1981 թվականին, «Մեր կյանքի օրերը» հեռուստասերիալի չորս էպիզոդներում։ 1983 թվականին մտել է «Տոհմ» *օճառոտ օպերայի* դերասանական անձնակազմի մեջ, որտեղ 5 տարի մարմնավորել է Սթիվեն Քերինգթոնին, Քերինգթոնների ընտանիքի գլխավորի փոքր որդուն, քանի դեռ 1988 թվականին չէր լքել սերիալը։ Այդ տարի նա առաջին անգամ նկարահանվել է ֆիլմում։ Ֆիլմը կոչվում էր «Երջանկության հետապնդում», իսկ նա մարմնավորում էր Ստենի կերպարը։ 1997 թվականին նա նկարահանվել է «Սպաուն» ֆիլմում և մարմնավորել բժշկի կերպարը։

Կոուլմանը տարբեր սերիալներում մարմնավորել է հյուրերի կերպարներ։ 2004 թվականին զբաղված է եղել «Թագավորական հիվանդանոց» հեռուստասերիալի նկարահանումներով, որտեղ խաղացել է բժիշկ Փիտեր Ռիկմենի կոմային պացիենտի դերը։ 2006 թվականին հրավիրվել է կատարելու «Հերոսները» հեռուստասերիալի գլխավոր կերպարներից մեկի՝ Նոյ Բեննետի դերը։ 2011 թվականի հայտնվել է «Վամպիրի օրագրերը» հեռուստասերիալում, որտեղ խաղացել է Բիլլի Ֆորբսի՝ Քերոլայնի հոր դերը։ 2012 թվականին հայտնվեց «Կասլ» հեռուստասերիալի 5-րդ եթերաշրջանում և մարմնավորեց Ուիլյամ Բրեյքենին՝ սենատոր, ով ուղղակիորեն ներգրավված էր Քեյթ Բեքեթի մոր սպանության մեջ։

2013 թվականին Շոնդա Ռայմսը Կոուլմանին վերցրել է «Սկանդալ» հեռուստասերիալի դերասանական անձնակազմի մեջ։

Անձնական կյանք
--------------

1996 թվականին ամուսնացել է դերասանուհի Բեթ Թուսենի հետ։ 1999 թվականին նրանք ունեցել են աղջիկ, ում անվանել են Թես։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Internet Broadway Database — 2000.
2. ↑
3. 1 2  «From 'Dynasty' To NBC's 'Heroes,' Life Never Looked Better Through "Horn Rimmed Glasses" For New Series Regular Jack Coleman» (Press release). NBC Universal Media Village. 2006 թ․ նոյեմբերի 8. Վերցված է 2007 թ․ հունվարի 13-ին.
4. ↑  Jack Coleman Biography (1958-)
5. ↑  Nellie Andreeva (24 сентября 2013). «Joanne Kelly In 'Hostages', Jack Coleman In 'Scandal', America Olivo In 'Chicago PD'». *Deadline.com*. Վերցված է 2013 թ․ սեպտեմբերի 26-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Broadway Database · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 14165614p · GND: 140987584 · ISNI: 0000000114379320 · LCCN: no2007131108 · VIAF: 12099599 · WorldCat VIAF: 12099599 |

 |
Անվան այլ կիրառումների համար տե՛ս՝ Սուրբ Կարապետ եկեղեցի (այլ կրրառումներ)
Եկեղեցու զարդարանքը
**Սուրբ Կարապետ եկեղեցի**, Հայաստանյայց Առաքելական եկեղեցի Սվերդլովսկի մարզի Եկատերինբուրգ քաղաքում։ Գտնվում է Տվերիտինա փողոց 54-ում։ Ուրալի դաշնային շրջանի հայկական առաջին եկեղեցին է։

Եկեղեցու կառուցումն սկսվել է 2005 թվականին, նախատեսվում էր աշխատանքներն ավարտել 2006 թվականի վերջին (այդ թվականին Ռուսաստանում հայտարարվել էր Հայաստանի տարին), սակայն շինարարությունը ձգձգվել է, և եկեղեցու կառուցումն ավարտվել, ու այն օծվել է միայն 2013 թվականի հոկտեմբերի 14-ին։ Եկեղեցու կառուցումը վերահսկել է Սվերդլովսկի մարզի նահանգապետ Էդուարդ Ռոսսելը։

Պատմություն
-----------

Սվերդլովսկի մարզում ապրում է մոտ քսան հազար հայ, այդ պատճառով էլ եկեղեցու կառուցումը համայնքի համար գերակա խնդիր էր։

Սվերդլովսկի մարզի նահանգապետը Հայաստան կատարած այցի ընթացքում հանդիպել է Ամենայն Հայոց Կաթողիկոս Գարեգին Բ-ի հետ և կաթողիկոսին հրավիրել Սվերդլովսկի մարզ ու մասնակցել հայկական եկեղեցու օծմանը։

Սուրբ Էջմիածնի համաձայնությամբ որոշվել է եկեղեցին օծել ի պատիվ սուրբ Հովհաննես Մկրտչի (սուրբ Կարապետի)։ Առաջին քարի հանդիսավոր տեղադրմանը ներկա է եղել Նոր Նախիջևանի և Հայաստանյայց Առաքելական Սուրբ Եկեղեցու Ռուսական թեմի առաջնորդ Եզրաս արքեպիսկոպոս Ներսիսյանը։

Ճարտարապետական ոճ
-----------------

Քանի որ Ուրալի խիստ կլիմային հարավային քարը չէր դիմանա, որոշվել է Հայաստանից տարված տուֆով միայն եկեղեցին երեսապատել։ Սուրբ Կարապետ եկեղեցին կառուցվել է 5-7-րդ դարերի հայկական ավանդական ոճով՝ օգտագործվելով ավելի ուշ շրջանի զարդանկարներ։ Եկեղեցու մակերեսը 15×25 մետր է, բարձրությունը՝ 33 մետր։ Եկեղեցու ծրագրում ընդգրկված է եղել 200 մարդ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Церковь «Сурб Карапет»
2. 1 2  В Екатеринбурге будет построена армянская церковь
3. ↑  В Екатеринбурге освящен храм Армянской апостольской церкви
4. ↑  «Община Урала». Региональная общественная организация «Армянская община «Ани-Армения». Արխիվացված օրիգինալից 2012 թ․ հուլիսի 2-ին. Վերցված է 2010 թ․ հոկտեմբերի 31-ին.
5. ↑  Армянская церковь будет построена в Екатеринбурге
6. ↑  «Сурб Карапет». Արխիվացված է օրիգինալից 2019 թ․ հունիսի 13-ին. Վերցված է 2019 թ․ փետրվարի 22-ին.

Արտաքին հղումներ
----------------

* aniarmenia.ru — сайт армянской общины Екатеринбурга Արխիվացված 2019-02-27 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)

**Սուրբ Գրիգոր Լուսավորիչ եկեղեցի**, հայ առաքելական եկեղեցի Ռուսաստանի Ուլյանովսկ քաղաքի Մոսկովյան խճուղում, Մեխանիկական գործարանի պուրակում։ Քաղաքում առաջին հայկական եկեղեցու պաշտոնական բացումը և օծումը տեղի են ունեցել 2023 թվականի օգոստոսի 27-ին։

Պատմություն
-----------

Եկեղեցին կառուցվել է շուրջ 10 տարի հայ համայնքի և մեկենասների միջոցներով։ Եկեղեցու կառուցման համար ամբողջ քարը բերվել է Հայաստանից։

### Հիմնարկեք

Եկեղեցու կառուցումը սկսվել է 2014 թվականին, հիմնարկեքը տեղի է ունեցել 2015 թվականի սեպտեմբերի 10-ին։ Եկեղեցու հիմքում տեղադրվել են 16 օծված քարեր։ Այդ թիվը խորհրդանշում է 12 առաքյալներին, քրիստոնեությունը Հայաստանում տարածած 2 քարոզիչներին և 2 ավետարանները։ Հիմնարկեքին ներկա են եղել շինարարությանն ակտիվորեն մասնակցած ծխականները։

Միջոցառմանը մասնակցել են Սիմբիրսկի և Նովոսպասսկի մետրոպոլիտ Անաստասին, Հայ առաքելական եկեղեցու Ռուսաստանի և Նոր Նախիջևանի թեմի առաջնորդ Եզրաս արքեպիսկոպոս Ներսիսյանը, տարածաշրջանի ղեկավար Սերգեյ Մորոզովը։

Եկեղեցու ընդհանուր մակերեսը 202,53 քառակուսի մետր է։

### Բացում և օծում

Եկեղեցու պաշտոնական բացումը և օծումը տեղի են ունեցել 2023 թվականի օգոստոսի 27-ին։ Միջոցառմանը ներկա է եղել Ռուսաստանի Դաշնությունում Հայաստանի Հանրապետության դեսպանության երկրորդ քարտուղար Գեղամ Ադամյանը։ Նա նշել է եկեղեցու արտաքին տեսքի առանձնահատուկ նշանակությունը տարածաշրջանում․

|  |  |  |
| --- | --- | --- |
|  | Սա շատ կարևոր իրադարձություն է, քանի որ հայերը փորձում են իրենց պատմական հայրենիքից դուրս եկեղեցի ստեղծել, որպեսզի կարողանան դավանել իրենց կրոնը։ |  |

Միջոցառման ժամանակ խոսք են ասել Ռուսաստանի և Նոր Նախիջևանի թեմի առաջնորդ Եզրաս արքեպիսկոպոս Ներսիսյանը, Ուլյանովսկի քաղաքապետ Ալեքսանդր Բոլդակինը։ Տարածաշրջանի ղեկավար Ալեքսեյ Ռուսսկիխի անունից ներկաներին շնորհավորել է կառավարության փոխնախագահ Վադիմ Անդրեևը։

Եկեղեցու առջևի հրապարակում ներկայացվել է տոնական ծրագիր՝ ազգային պարերով, երգերով ու հոգևորականների շնորհավորանքներով։ Եկեղեցուն որպես նվեր մատուցվել է սրբապատկեր։ Տեղի է ունեցել նաև հյուրասիրություն, արվել է մատաղ։ Համերգային ծրագրին մասնակցել են «Վան» պարի համույթը, երգիչ Արթուր Չուգուրյանը, դուդուկահար Հովհաննես Կարապետյանը։

Եկեղեցու կառուցմանն աջակցած հայ համայնքի ներկայացուցիչները և մեկենասները պարգևատրվել են հուշագրերով և մեդալներով։

Ծանոթագրություններ
------------------

1. 1 2  ««Это большая радость для всех нас»: в Ульяновске открыли Армянскую Апостольскую Церковь». *Ульяновск сегодня*. 2023 թ․ օգոստոսի 27. Վերցված է 2023 թ․ օգոստոսի 28-ին.
2. 1 2 3 4  «27 августа в Ульяновске открыли первую в регионе армянскую церковь».
3. 1 2 3  «В Ульяновске в фундамент армянской церкви Сурб Григор Лусаворич заложили 16 камней». *mosaica.ru* (ռուսերեն). 2015 թ․ սեպտեմբերի 10. Վերցված է 2023 թ․ օգոստոսի 28-ին.
4. ↑  «В Ульяновске открылась армянская церковь․».
Այս լուսանկարում զարգացող մարդկային պտուղն է տեսանելի պոչով, որը զարգացման ընթացքում ահետանում է
**Ատավիզմ** (լատին․՝ atavus-հեռավոր նախնին, *առհավություն, հետասերում*) - հեռավոր նախնիներին բնորոշ հատկանիշների դրսևորումը կենդանական և բուսական օրգանիզմներում։ Ատավիզմ օրգանական աշխարհի միասնական ծագման և օրգանիզմների պատմական զարգացման ապացույց է։ Ատավիզմի օրինակներ են մարդու դեմքի և մարմնի վրա կենդանիների բուրդը հիշեցնող մազածածկը, պոչանման ելուստի զարգացումը, կովի կուրծի վրա երբեմն երրորդ զույգ պտուկների առկայությունը, հետագա սերունդների կառուցվածքում, վաղուց մեռած նախնիների կազմաբնախոսական և հոգեկան գծերի ի հայտ գալը։

Մարդու ատավիզմ
--------------

Ատավիզմի դրսևորում է համարվում օրինակ կույր աղիքի գոյությունը, որը վաղուց մարդու օրգանիզմում որևէ գործառույթ չի իրականացնում, սակայն շարունակում է իր գոյությունը։ Այդպես կարող է նաև մարդկանց վրա ի հայտ գալ օրինակ ավելորդ մատ, կամ մեկ այլ գոյացություն, որի գոյությունը ոչ միայն օգտակար չէ այլև տհաճ է ու անցանկալի։ Հայտնի գրականություններում ատավիզմն հաճախ անվանում են երևույթներ, որոնց համար ժամանակակից գիտությունը ստեղծել է ուրիշ բնություն, օրինակ միկրոցեֆալյուն և ճեղքված շուրթերը։.

Ծանոթագրություններ
------------------

1. ↑  Multi-cell Organisms
2. ↑  Большая Медицинская Энциклопедия. Ы. Богоявленский «Атавизм»

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Մեծ կատալոնական |
|  |
| Չափորոշչային վերահսկողություն | Microsoft: 22664862 · NKC: ph867501 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 545)։*  |
**Ռոս Տիգրան Բաղդասարյան Կրտսեր** (անգլ.՝ Ross Dickran Bagdasarian, հոկտեմբերի 25, 1949(1949-10-25), Ֆրեզնո, Կալիֆոռնիա, ԱՄՆ ), ամերիկացի պրոդյուսեր, երգիչ և կոմպոզիտոր։ «Էլվինը և բուրունդուկներ» մուլտսերիալի արտադրող Ռոս Բաղդասարյան ավագի որդին։

Կենսագրություն
--------------

Ունի հայկական ծագում, Օսմանյան կայսրությունից գաղթածի ժառանգ է։ Հանդիսանում է հայտնի գրող Վիլյամ Սարոյանի զարմիկը։ Որպես երեխա՝ դեռ վաղ տարիքում մասնակցել է *«Էլվինայի շոուին»*։ Հոր հետ հիմնադրել է *«Bagdasarian Productions»* ընկերությունը, որը մուլտսերիալի ունեցած հաջողության հիման վրա մինչ օրս ստեղծում է անիմացիոն սերիալներ՝ «Էլվինն ու շերտավոր սկյուռերը (մուլտսերիալ)»։

1972 թվականին՝ հոր մահից հետո, Ռոսը ղեկավարել է *«Bagdasarian Productions»* ընկերությունը, շարունակել է նրա գործը՝ որպես «Էլվին և Բուրունդուկներ» հորինված երաժշտական խմբի պրոդյուսեր։ 1979 թվականին Ռոսի և նրա կնոջ կողմից մտահաղացվել է աղջիկ-շերտավոր սկյուռերը կոնցեպտը։ 2007-2016 թվականներին Ռոսը մասնակցել է «Էլվինը և բուրունդուկները 2։ Պիսկվել» լիամետրաժ ֆիլմի ստեղծմանը։

Ծանոթագրություններ
------------------

1. 1 2  Internet Movie Database — 1990.
2. ↑  «*California Birth Index, 1905—1995*. Center for Health Statistics, California Department of Health Services, Sacramento, California». Արխիվացված է օրիգինալից 2011 թ․ ապրիլի 27-ին. Վերցված է 2019 թ․ փետրվարի 25-ին.
3. ↑  David Seville and the Chipmunks Page

Արտաքին հղումներ
----------------

* History at Chipmunks.com

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | BNE: XX1753671 · ISNI: 0000000076901527 · LCCN: n84152313 · VIAF: 87535611 · WorldCat VIAF: 87535611 |

 |
**Էքսպերտ համակարգ**, կոմպյուտերային համակարգ է, որի նպատակն է փոխարինել մարդու՝ փորձագետի որոշում կայացնելու հատկությունը։ 
Այն ծրագրային ապահովման տեսակ է, որը հնարավորություն է տալիս հավաքագրել և համակարգել մասնագետների գիտելիքները և աշխատանքային փորձը։ Նման համակարգերը կազմակերպությունը տրամադրում է իր կառավարիչներին, որպեսզի վերջիններս ավելի արդյունավետ որոշումներ կայացնելու հնարավորություն ունենան։
Էքսպերտ համակարգերը ստեղծվում են բարդ պրոբլեմներ լուծելու համար՝ փորձագետների նման գիտելիքների համակցման կշռադատման հետազոտման միջոցով, այլ ոչ թե պրոցեսի ավտոմատացման միջոցով ինչպես ավանդական ծրագրավորման մեջ։ 
Էքսպերտ համակարգը, ավանդական ծրագրավորումից տարբեր, յուրահատուկ կառուցվածք ունի։ Այն բաժանվում է երկու մասի՝ մեկը հաստատուն, անկախ էքսպերտ համակարգից՝ տրամաբանական մտահանգման մեխանիզմը և մյուսը փոփոխական՝ գիտելիքների բազան։ Տրամաբանական մտահանգման մեխանիզմը մարդու նման գիտելիքների բազայում պատճառներ, հիմնավորումներ է փնտրում։ 
80- ականներին ստեղծված էքսպերտ համակարգերի 1/3 մասը օգտվողի հետ երկխոսությամբ համակարգ՝ ինտերֆեյս օգտվողի հետ ավելի ճշգրիտ լուծումներ գտնելու համար։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Jackson, Peter (1998), *Introduction To Expert Systems* (3 ed.), Addison Wesley, էջ 2, ISBN 978-0-201-87686-4
2. ↑  Nwigbo Stella and Agbo Okechuku Chuks Արխիվացված 2018-04-21 Wayback Machine, School of Science Education, Expert system: a catalyst in educational development in Nigeria: "*The ability of this system to explain the reasoning process through back-traces (...) provides an additional feature that conventional programming does not handle*"
3. ↑  Regina Barzilay, Daryl McCullough, Owen Rambow, Jonathan DeCristofaro, Tanya Korelsky, Benoit Lavoie: "A new approach to expert system explanations"
4. ↑  «Conventional programming». Արխիվացված է օրիգինալից 2012 թ․ հոկտեմբերի 14-ին. Վերցված է 2021 թ․ հոկտեմբերի 5-ին.
5. ↑  Nwigbo Stella and Agbo Okechuku Chuks Արխիվացված 2018-04-21 Wayback Machine, School of Science Education, Expert system: a catalyst in educational development in Nigeria: "*Knowledge-based systems collect the small fragments of human know-how into a knowledge-base which is used to reason through a problem, using the knowledge that is appropriated*"
Անվան այլ կիրառումների համար տե՛ս՝ Ատրներսեհ (այլ կիրառումներ)

**Ատրներսեհ**. *Ատրներսեհ որդի Սահլի* (ծ. և մ. թթ. անհտ.), Խաչենի իշխանը՝ Առանշահիկների (ըստ որոշ արևմտյան պատմաբանների՝ Սյունիների) իշխանատոհմից, Սահլ Սմբատյանի որդին և հաջորդը։

821-ին կնության է առել Միհրանյանների վերջին ներկայացուցիչ Սպրամին, որով այս իշխանատոհմի ժառանգական իրավունքերը վերստին անցել են բնիկ հայկական տոհմին։ Նրա տիրույթեները ընդգրկել են Վայկունիքի և Սոդքի գավառները։ Նստավայրն էր իր կաոուցած Հանդաբերդ ամրոցը, հետագայում նաև Վայկունիք ավանը։

Մասնակցել Է 854 թ. հակաարաբական հայ-ազատագրական շարժումներին, որի ճնշումից հետո Բուղա զորապետը նրան, հոր և Հովհաննես եղբոր հետ, ի թիվս այլ հայ իշխանների, աքսորել է խալիֆայի նստավայրը՝ Սամարա։ Ատրներսեհին փոխարինած Սպրամն օժանդակել է մշակույթի զարգացմանը Վայկունիքում և Գեղարքունիքում, Սոդք ավանում կառուցել Նորավանքը։ Վերադառնալով հայրենիք՝ Ատրներսեհը ամրացրել է Հանդաբերդը և Վայկունիք բերդավանը, վերջինս դարձնելով աթոռանիստ։ Նրան հաջորդել է իր որդին Գրիգորը։

Գրականություն
-------------

Մովսես Կաղանկատվացի, «Պատմություն Աղվանից աշխարհի», գիրք 3րդ։

Ծանոթագրություններ
------------------



|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Սթեֆան Հանթել** (գերմ.՝ Stefan Hantel, մարտի 2, 1968(1968-03-02), Մանհայմ, Բադեն-Վյուրթեմբերգ, Գերմանիայի Ֆեդերատիվ Հանրապետություն), հայտնի է *Shantel* կեղծանունով, գերմանացի երաժիշտ, պրոդյուսեր, դիջեյ, հայտնի է բալկանյան ավանդական երաժշտության էլեկտրոնային ռեմիքսներով և գնչուական փողային նվագախմբի հետ աշխատանքով։

Կենսագրություն
--------------

Շանթելը ծագմամբ Բուկովինայի գերմանացի է։ Մորական կողմի ծնողները եղել են Բուկովինայի Ռոմանական մասից, որը ներկայումս Ուկրաինայի կազմում է։

Սթեֆանը դիջեյի իր կարիերան սկսել է Ֆրանկֆուրտում (Գերմանիա), ոգեշնչվելով Ֆանֆարե Չոկարլիի և Բոբանա Մարկովիչի կատարմամբ փողային երաշտության նկատմամբ հասարակության արձագանքով։ Առաջին ցանցերը թողարկվել են Studio !K7 լեյբլով։ 1991 թվականին որոշ ժամանակ ապրել է Փարիզում, ուսումնասիրել է գրաֆիկական դիզայն, միաժամանակ պահպանելով դիջեյական ակտիվությունը։ Ֆրանկֆուրտ վերադառնալուց հետո նա բացում է սեփական ակումբ։ 1994 թվականին Դենիել Հակսմանի հետ հիմնում է ձայնագրման հիմնական լեյբլ՝ *Essay Recordings*, որով թողարկել է երկու հավաքածու *Bucovina Club* անունով, որոնք համաշխարհային ճանաչում են ձեռք բերել։ 2006 թվականին արժանացել է BBC Ռադիո-3 էթնիկական երաժշտության մրցանակի։ *Mahalageasca (Bucovina Dub)* ստեղծագործությունը ընտրվել էր որպես «Բորատ» ֆիլմի սաունդթրեք։ Այլ դիջեյների հետ Ստեֆան Հանթելը մասնակցել է ռեմիքսների *Electric Gypsyland* հավաքածույի ստեղծմանը Taraf de Haïdouks և Koçani Orkestar մեղեդիների հիման վրա, որ թողարկվել է բելգիական *Crammed Discs* լեյբլում։ Հաջորդ ալբոմը *Disko Partizani-ն* թողարկվել է նույն լեյբլում։ Ստեֆան Հանկելը ղեկավարում է *Bucovina Club* (*Bucovina Club Orkestar*) նվագախումբը, որի հետ ելույթ է ունենում համերգների ժամանակ։

Սկավառակագրություն
------------------

* Super Mandarine (1994)
* Club Guerilla (1995)
* Auto Jumps & Remixes (1997)
* EP (1997)
* No. 2 (1997)
* "II" EP (1998)
* Higher than the Funk (1998)
* Oh So Lovely EP (1998)
* Oh So Lovely Remixes (1998)
* Backwood (2001)
* Great Delay (2001)
* Inside (2001)
* Bucovina (2003)
* Disko (2003)
* Bucovina Club Vol. 2 (2005)
* Gypsy Beats and Balkan Bangers (2006)
* Disko Partizani (2007)
* Disko Partizani Remixes (2008)
* Planet Paprika (2009)
* Kosher Nostra Jewish Gangsters Greatest Hits (2011)
* Anarchy + Romance (2013)
* Viva Diaspora (2015)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4
2. 1 2  filmportal.de — 2005.
3. ↑  Gypsy Jazz Music | Discogs
4. 1 2 3  Discogs — 2000.
5. ↑  Robert Rigney, "Interview: Shantel" Արխիվացված 2012-06-06 Wayback Machine, *Exberliner*, 9 April 2010.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace |
|  |
| Թեմատիկ կայքեր | AllMovie · Allmusic · Allmusic · Դանիական ազգային ֆիլմագրություն · Discogs · Discogs · Filmportal · Internet Movie Database · ԿինոՊոիսկ · MusicBrainz · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BIBSYS: 10065551 · BNE: XX4718260 · BNF: 15551057z · CONOR: 130797411 · GND: 135158443 · ISNI: 0000000117601142 · LCCN: no2006095339 · NKC: xx0182015 · SUDOC: 147780799 · VIAF: 42155134 · WorldCat VIAF: 42155134 |

 |

 |
**Ռենե Մագրիտի թանգարան** (ֆր.՝ Musée René Magritte, հոլ.՝ René Magritte Museum), բելգիացի սյուրռեալիստ նկարիչ Ռենե Մագրիտի ստեղծագործության արտացոլմանն ու լուսաբանմանը նվիրված թանգարան Բրյուսելի մայրաքաղաքային տարածքի բաղկացուցիչ մաս կազմող Ժետ քաղաքում, այն տանը, որտեղ նա ապրել ու ստեղծագործել է 24 տարի՝ 1930-1954 թվականներին։ Բնակարանը, որտեղ ապրել են նա ու իր կինը՝ Ժորժետը, գտնվում է շենքի առաջին հարկում։ Երկրորդ ու երրորդ հարկերի սենյակները հատկացվել են նկարչի կենսագրության կարևոր դրվագներն արտացոլող նյութերի ցուցադրմանը։ 1954 թվականին ամուսնական զույգը տեղափոխվել է Սխաարբեկ, բնակություն հաստատել ավելի ընդարձակ մի բնակարանում, սակայն, Ժորժետի վկայությամբ, Ժետում գտնվող բնակարանն առավել կարևոր դեր է խաղացել Ռենեի կյանքում ու ստեղծագործական գործունեության մեջ։

Արվեստի գործերի հավաքորդ, բելգիական սյուրռեալիզմով տարված Անդրե Գարիտը 1993 թվականին գնել է այդ շենքը, վերանորոգել և նրա գործադրած ջանքերի շնորհիվ Մագրիտի ծննդյան 100-ամյա հոբելյանի տարում՝ 1998 թվականին, թանգարանն իր դռները բացել է հանրության առաջ։ 2000-ական թվականներին, անհրաժեշտ վերակառուցման հետ կապված մեծածավալ աշխատանքների իրականացման պատճառով, թանգարանը որոշ ժամանակ փակվել է։ Վերաբացվել է 2009 թվականին։

2009 թվականի սեպտեմբերի 24-ին թանգարանում ավազակային հարձակում է տեղի ունեցել. երկու անձնավորություն հափշտակել են «Օլիմպիա» նկարը, որը գնահատված էր 750 000 եվրո։ Երկու տարի անց գողերը միջնորդի միջոցով նկարը վերադարձրել են թանգարանին։

Տես նաև
-------

Ռենե Մագրիտ

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Wiki Loves Monuments monuments database — 2017.
2. 1 2
3. 1 2  «René Magritte Museum». Museum website. Վերցված է 2016 թ․ մայիսի 25-ին.
4. ↑  «René Magritte Museum toont ongeziene werken van kunstenaar» (Dutch). De Redactie. 2014 թ․ փետրվարի 21. Վերցված է 2016 թ․ մայիսի 27-ին.`{{cite news}}`: CS1 սպաս․ չճանաչված լեզու (link)
5. ↑  Mund, Sabine (2009). «André Garitte: Magritte au quotidien» (PDF). *2009* (French). Վերցված է 2016 թ․ մայիսի 28-ին.`{{cite news}}`: CS1 սպաս․ չճանաչված լեզու (link)(չաշխատող հղում)
6. ↑  Gewapende overvallers stelen doek, *De Morgen*, 24 september 2009
7. ↑  "Olympia" van René Magritte is terecht, deredactie.be, 5 januari 2012

Գրականություն
-------------

* Jan Ceuleers: *René Magritte, 135 rue Esseghem, Jette-Brussels*. Musée René Magritte und Pandora Verlag, Antwerpen 1999, ISBN 90-5325-121-9.
* André Garitte et al. *Musée René Magritte (1999-2009) : Dix ans*, éd. René Magritte Museum/Pandora, 2009.
* André Garitte, *Redécouverte du surréalisme*, éd. René Magritte Museum/Pandora, 2011.
* Louis Scutenaire, *Avec Magritte*, Presses Universitaire de France, 1977.

Արտաքին հղումներ
----------------

* Internetpräsenz des René Magritte Museum (englisch/französisch/niederländisch)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: nr00015670 · SUDOC: 14720397X · VIAF: 134613796 · WorldCat VIAF: 134613796 |

 |
Խուրմայի չրի պատրաստման գործընթացում կեղևազրկված խուրման դրվում է արևի լույսի տակ՝ չորացման համար (Սինչու շրջանի Սինպու քաղաք)
Պատրաստի փաթեթավորված խուրմայի չիր
**Խուրմայի չիր** (չինարեն՝ 柿餅), չորացրած մրգի տեսակ, որը պատրաստվում է խուրման չորացնելու միջոցով, այն հայտնի է որպես **խուրմա** կամ **չորացրած խուրմա** անուններով։ Այն կարելի է ուղղակիորեն ուտել կամ օգտագործել խոհարարության մեջ, արձանագրված է նաև, որ այն ունի բուժական կիրառություն։ Նմանատիպ սննդամթերքներ հանդիպում են Արևելյան Ասիայի երկրներում, ինչպիսիք են Չինաստանը, Կորեան և Ճապոնիան։ Թայվանում խուրմայի չրերի արտադրության հիմնական տարածքներն են Սինփուդը և Բեյպուն Հսինչու շրջանում։

Հումք և արտադրություն
---------------------

Թայվանում կա երկու տեսակի խուրմա, այդ թվում՝ քաղցր խուրման, որոնք ներմուծվել են Ճապոնիայից 1930-ականներին, բայց հաջողությամբ չեն մշակվել մինչև 1980-ականները։ Այս խուրման կարելի է ուտել կեղևազրկելուց հետո։ Այս խուրման հիմնականում աճում է Տայչունի, Չայայի և Հսինչուի լեռնային շրջաններում, որտեղ այն ավելի բարձր է և ավելի զով։ Տեղական խուրմաjի մեկ այլ տեսակ կոչվում է տտիպ խուրմա։ Այն պետք է մի քանի օր թրջել կրաքարի և ալկոհոլի մեջ՝ օգտագործելուց առաջ դրա տտիպությունը հեռացնելու համար։ Այնուամենայնիվ, տտիպ խուրման կարող են նաև օգտագործել խուրմայով տորթերի մեջ։ Թայվանում խուրմայի չրեր պատրաստելու համար օգտագործվող հիմնական բաղադրիչներն են հիմնականում ճապոնական խուրման և արմավային խուրման։ Ֆերմերները ընտրում է խուրման հավաքել, երբ դրանք կանաչից դառնում են դեղին, բայց մինչ պտուղը կսկսի փափկել։ Խուրման հավաքելուց հետո նրանք անցնում են մի շարք գործողությունների՝ ներառյալ լվացումը, կեղևազրկումը, չորացումը, սեղմումը, ձևավորումը և մանրէազերծումը։ Այնուհետև դրանք դառնում են համեղ խուրմա։ Չորացման գործընթացում կան ավանդական հնագույն մեթոդներ, ինչպիսիք են արևով չորացնելը, չորացնելը վառելափայտով և դրսում օդով չորացնելը, որը իրականացվում է մի քանի փուլով։ Գոյություն ունի նաև արագ չորացման համար չորացման մեքենաների օգտագործման ժամանակակից եղանակ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «柿餅雞湯». Արխիվացված օրիգինալից 2023 թ․ մայիսի 31-ին. Վերցված է 2023 թ․ հունիսի 1-ին.
2. ↑  «"霜降的柿子"做成饼原来是1味中药，功效还不少，值得借鉴». Արխիվացված օրիգինալից 2023 թ․ մայիսի 31-ին. Վերցված է 2023 թ․ հունիսի 1-ին.
3. ↑  «金秋柿红». Արխիվացված օրիգինալից 2023 թ․ մայիսի 31-ին. Վերցված է 2023 թ․ մայիսի 31-ին.
4. ↑  «곶감». Արխիվացված օրիգինալից 2023 թ․ օգոստոսի 5-ին. Վերցված է 2023 թ․ մայիսի 31-ին.
5. ↑  «干し柿のふしぎ /滝沢 潤». Արխիվացված օրիգինալից 2023 թ․ մայիսի 31-ին. Վերցված է 2023 թ․ մայիսի 31-ին.
6. ↑  «柿餅之鄉 新埔柿餅 /陳仁文». Արխիվացված օրիգինալից 2019 թ․ ապրիլի 3-ին. Վերցված է 2023 թ․ մայիսի 31-ին.
7. ↑  «柿柿如意». Արխիվացված օրիգինալից 2023 թ․ մայիսի 31-ին. Վերցված է 2023 թ․ մայիսի 31-ին.

Արտաքին հղումներ
----------------

* 柿之脫澀Արխիվացված 2020-12-05 Wayback Machine
**Ժամանակակից արվեստի թանգարան Մոնտեռեյում** (իսպ.՝ Museo de Arte Contemporáneo de Monterrey, անգլ.՝ Museum of Contemporary Art, Monterrey, կրճատ` *MARCO*), ժամանակակից արվեստին նվիրված թանգարան Մեքսիկայում` Մոնտեռեյում։

Պատմություն և գործունեություն
-----------------------------

Թանգարանը բացվել է 1991 թվականին, շինությունը նախագծվել է մեքսիկացի ճարտարապետ Ռիկարդո Լեգորետայի կողմից` պոստմոդեռն մինիմալիզմի ոճով։

«Աղավնի» քանդակը
Թանգարանը գրավում է 16.000 քմ տարածք, որից 5.000 քմ-ն առանձնացված է ցուցահանդեսների 11 պատկերասրահների համար։ Արվեստի գործերը գտնվում են բնական և արհեստական լուսավորության ներդաշնակորեն բաշխված տարածքում։ Թանգարանի ներքին բակում կառուցված է քանդակներով, շատրվանով և անդրադարձնող լողավազանով այգի։ Թանգարանում կա հանդիսասրահ, հուշանվերների խանութ և ռեստորան։ Այնտեղ անց են կացվում հասարակության ուշադրությունն արվեստի վրա հրավիրող միջոցառումներ։

Թանգարանի կողմնորոշիչն ու խորհրդանիշը *«La Paloma»* կոչվող արձանն է, որը գտնվում է թանգարանի դիմաց. այն աղավնու 4 տոննայանոց և 5.5 մետր բարձրությամբ արձան է, որի հեղինակը քանդակագործ Խուան Սորիանոն է"

Հավաքածու
---------

Թանգարանի սրահներից մեկը
Թանգարանի մշտական ցուցադրությունը ներառում է հիմնականում լատինաամերիկյան ժամանակակից արվեստի ներկայացուցիչների նկարներ, քանդակներ, ինստալյացիաների և գրաֆիկական աշխատանքներ։ Հավաքածուներում կան նաև եվրոպացի, ամերիկացի և կանադացի նկարիչների աշխատանքներ։

Թանգարանում անցկացված ցուցահանդեսների ժամանակ ցուցադրվել են մեքսիկացի հետևյալ նկարիչների աշխատանքները. Ֆրիդա Կալո, Մատիաս Գերից, Գաբրիել Օրոսկո, Մանուել Ալվարես Բրավո, Արմանդո Սալաս Պորտուգալ, Խուլի Գալան, Թեոդոր Գոնսալես դե Լեոն, Էնրիկե Գուսման, Ռիկարդո Մազալ, Ռիկարդո Լեգորետա, Ռոդոլֆո Մորալես, Պաուլա Սանտյագո, Ալբերտո Վարգաս, Գերմենեգիլդո Բուստոս։

Այստեղ ցուցադրվել են նկարիչներ նաև այլ երկրներից, ինչպես, օրինակ` Իսամու Նոգուտին, Ժոզեֆ Բոյսը, Ջենի Հոլցերը, Ջոան Բրոսան, Անա Մենդիետան, Պաուլա Ռեգուն, Հենրի Մուրը, Էնտոնի Հորմլին. Յան Հենդրիքսը, Աննետ Մեսաժեն, Ռոն Մյուեկը, Էռնեստու Նետուն, Կլաուդիո Բրավոն։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  GeoNames — 2005.
2. 1 2  archINFORM (գերմ.) — 1994.
3. ↑  «MARCO: *La Paloma*». Արխիվացված է օրիգինալից 2019 թ․ նոյեմբերի 25-ին. Վերցված է 2019 թ․ նոյեմբերի 14-ին.

Արտաքին հղումներ
----------------

* Պաշտոնական կայք Արխիվացված 2007-06-25 Wayback Machine
* Contemporary Art Museum of Monterrey (MARCO)
* Museo de Arte Contemporaneo (MARCO) (ռուս.)
* Մոնտեռեյի տեսարժան վայրերը. Ժամանակակից արվեստի թանգարան

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Չափորոշչային վերահսկողություն | ISNI: 0000000120976439 · LCCN: n93004506 · NKC: kn20080225016 · VIAF: 157706007 · WorldCat VIAF: 157706007 |

 |
**Հ. Հովնանյան ընտանեկան հիմնադրամ,** բարեգործական կազմակերպություն, որը հիմնադրվել է 1986 թվականին ամերիկահայ բարերարներ Հրայր և Աննա Հովնանյանների կողմից։ Հիմնադրամն աջակցում է բարեգործական նպատակներին, կրթական նախաձեռնություններին և համայնքի զարգացմանը՝ հիմնականում կենտրոնանալով Միացյալ Նահանգների և Հայաստանի հայ համայնքի վրա։

Պատմություն
-----------

Հիմնադրամը ստեղծվել է 1986 թվականին՝ նպատակ ունենալով դրական ազդեցություն ունենալ տարբեր բարեգործական կազմակերպությունների վրա, կրթաթոշակներ տրամադրել ուսանողներին և նախաձեռնել իր գործառնական ծրագրերը։ 2006 թվականին Հայաստանում բացվել է հիմնադրամի հայաստանյան մասնաճյուղը` իրականացնելու բարեգործական ծրագրեր և կրթական ծրագրեր, այդ թվում` կրթաթոշակներ և դրամաշնորհներ։

Վիլանովայի համալսարանի Հովնանյան կրթաթոշակը հիմնադրվել է 2010 թվականին՝ բարձրագույն կրթությանն աջակցելու նպատակով։ 2017 թվականին ԱՄՆ Պետդեպարտամենտի հետ համատեղ մեկնարկել է Ֆուլբրայթ-Հովնանյան կրթաթոշակային ծրագիրը՝ ֆինանսավորելով ԱՄՆ-ում STEM+E ուսումնասիրությունների մագիստրոսի կոչում փնտրող 23 ուսանողների ավարտական կրթությունը։ 2022 թվականին հիմնադրամը հայտարարել է 10 միլիոն դոլարի նվեր Վիլանովայի համալսարանին՝ աջակցելու ուսանողների և դասախոսների վրա հիմնված ակադեմիական նախաձեռնություններին։

Հ․ Հովնանյան ընտանեկան հիմնադրամը աջակցում է մի շարք ծրագրերի, այդ թվում՝ Դեպի Հայք-ին, Հայ Կամավորների Միության-ը, Վերադարձ Հայաստան հիմնադրամին և HIKEArmenia-ին։ Այս ծրագրերի հիմնական ուղղություններն են՝ կամավորությունը, հայրենադարձությունը և էկոտուրիզմը։

Ծանոթագրություններ
------------------

1. ↑  «Վիլանովայի համալսարանում Հովնանյանի անվան կրթաթոշակառուների թիվը տարեցտարի ավելանում է». *armenpress.am*. Վերցված է 2024 թ․ փետրվարի 11-ին.
2. ↑  «Հ.Հովնանյան ընտանեկան հիմնադրամը տրամադրում է դրամաշնորհներ». *www.tert.am*. Արխիվացված է օրիգինալից 2023 թ․ հունիսի 30-ին. Վերցված է 2024 թ․ փետրվարի 11-ին.
3. ↑  «Hovnanian Foundation Grants 30 Scholarships This Year». *Hetq.am* (անգլերեն). 2013 թ․ հուլիսի 1. Վերցված է 2024 թ․ փետրվարի 11-ին.
4. ↑  «"Hovnanian" to become the largest private foundation in Armenia». *Public Radio of Armenia* (ամերիկյան անգլերեն). Վերցված է 2024 թ․ մարտի 22-ին.
5. ↑  Armenia, U. S. Mission (2016 թ․ մայիսի 20). «Ֆուլբրայթ-Հովնանյան նոր ծրագիրը». *Հայաստանում ԱՄՆ դեսպանատունը*. Վերցված է 2024 թ․ փետրվարի 11-ին.
6. ↑  «Villanova University Receives $10 Million Gift from The H. Hovnanian Family Foundation | Villanova University». *www1.villanova.edu*. Վերցված է 2024 թ․ փետրվարի 11-ին.
7. ↑  «Հայաստանյան հատուկ նախագծեր». *Հ․ Հովնանյան Ընտանեկան Հիմնադրամ*. Վերցված է 2024 թ․ փետրվարի 19-ին.
**Չիտվան ազգային պարկ** (*Chitwan*, նախկինում՝ **Չիտվան թագավորական ազգային պարկ**), ազգային պարկ Նեպալում, ՅՈՒՆԵՍԿՕ-ի համաշխարհային ժառանգության վայր։

Աշխարհագրություն
----------------

Այգու տարածքը 932 քառակուսի կիլոմետր է, հիմնականում ծածկված է ջունգլիներով։ Մասամբ գտնվում է Հիմալայան մերձարևադարձային լայնատերև անտառային գոտում։ Այգում կան մեծ թվով գեղատեսիլ գետեր և փոքր լճեր։ Կլիման հարթավայրային է, ավելի մեղմ ու ջերմ։

Պատմություն
-----------

Մինչև 1973 թվականն այգին եղել է Նեպալի թագավորների որսի սիրելի վայր։ 1973 թվականին հայտարարվել է պահպանվող գոտի և դարձել Նեպալի առաջին ազգային պարկը։ Այգին աշխարհի այն սակավաթիվ վայրերից մեկն է, որտեղ վայրի կենդանիներին կարելի է հետևել իրենց բնական միջավայրում։ 1984 թվականին այգին ներառվել է ՅՈՒՆԵՍԿՕ-ի օբյեկտների ցանկում։

Էքսկուրսիաներ
-------------

Այգին բաց է զբոսաշրջիկների համար։ Եկվորները ապրում են այստեղ, որպես կանոն, փոքր խրճիթներում կամ տնակներում։ Էքսկուրսիաներ այգում կատարվում են փղերով կամ ամենագնացներով։ Այգու շրջակայքում հիմնական զբոսաշրջային կենտրոնը Սաուրախա գյուղն է։

Փղերի փառատոն
-------------

Ամեն տարվա վերջում անցկացվում է փղերի փառատոն։ Փառատոնի ամենահետաքրքիր իրադարձություններն են փղերի մրցավազքը և փղերի ֆուտբոլային թիմերի հանդիպումը։

* Ջունգլի պարկ, աքսիսների ընտանիքը հանգստանում է մարգագետնումՋունգլի պարկ, աքսիսների ընտանիքը հանգստանում է մարգագետնում
* Սաֆարի փղի վրաՍաֆարի փղի վրա
* Սաֆարի փղի վրաՍաֆարի փղի վրա
* Ճահիճ այգու հյուսիսային մասուՃահիճ այգու հյուսիսային մասու
* Չիտվան, Ռնգեղջյուր բնական միջավայրումՉիտվան, Ռնգեղջյուր բնական միջավայրում

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  Фестиваль слонов в Непале. Фоторепортаж

Արտաքին հղումներ
----------------

* Չիտվան ազգային պարկ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4211666-1 · NKC: ge448249 · SUDOC: 204181526 · VIAF: 223733422 · WorldCat VIAF: 223733422 |

 |
**Աբդուլվահաբ Ռահիմ օղլի Սալամզադե** (ադրբ.՝ Əbdülvahab Rəhim oğlu Salamzadə, փետրվարի 16, 1916(1916-02-16), Շամախի, Բաքվի նահանգ, Ռուսական կայսրություն - օգոստոսի 19, 1983(1983-08-19), Բաքու, Ադրբեջանական ԽՍՀ, ԽՍՀՄ), ադրբեջանցի արվեստի պատմաբան, ճարտարապետ, արվեստագիտության դոկտոր, ակադեմիկոս, Ադրբեջանական ԽՍՀ վաստակավոր ճարտարապետ, Ադրբեջանական ԽՍՀ-ի վաստակավոր գիտության գործիչ, Ադրբեջանի Գիտությունների ազգային ակադեմիայի Ճարտարապետության և արվեստի ինստիտուտի փոխտնօրեն;

Կենսագրություն
--------------

Աբդուլվախաբ Սալամզադեն ծնվել է 1916 թվականի փետրվարի 16-ին Շամախի քաղաքում։ Նա Ադրբեջանի ազգային արվեստագիտական դպրոցի հիմնադիրներից մեկն է։

Աբդուլվախաբ Սալամզադեն 1939 թվականին ավարտել է Ադրբեջանի արդյունաբերական ինստիտուտ։ Ինստիտուտը ավարտելուց հետո նա աշխատել է «Ազպետականճարտարապետանախագծ»-ում որպես ճարտարապետ։ 1944-1947 թվականներին սովորել է Ադրբեջանի Գիտությունների ակադեմիայի ասպիրանտուրայում։ Պաշտպանել է 1948 թվականին թեկնածուական, 1964 թվականին ՛դոկտորական դիսերտացիաները։ 1967 թվականին ստացել է պրոֆեսորի գիտական կոչում։ Աշխատել է 1951-1957 թվականներին որպես բաժնի վարիչ, 1957-1983 թվականներին ՛ որպես փոխտնօրեն Ադրբեջանի Գիտությունների ակադեմիայի ճարտարապետության և արվեստի ինստիտուտում։

Գիտնականն ավելի քան 130 գիտական աշխատանքների, այդ թվում `15 մենագրությունների հեղինակն է։

Ծանոթագրություններ
------------------

1. ↑
2. ↑  Աբդուլվախաբ Ռախիմ օղլի Սալամզադե
3. ↑  Əbdülvahab Salamzadə
*Վիքիպեդիայում կան հոդվածներ Եսայան ազգանունով այլ մարդկանց մասին։*

**Ռուբեն Եսայան** (անձնագրով՝ Ռուբիկ Եսայան, հուլիսի 2, 1996(1996-07-02), Եղեգնաձոր, Հայաստան), հայ վիդեոբլոգեր, հաղորդավար, ժամանակակից գրող, սցենարիստ, «ԻնստագրաԴ» նախաձեռնության հեղինակը։

Կենսագրություն և գործունեություն
--------------------------------

Ռուբեն Եսայանը ծնվել է 1996 թվականի հուլիսի 2-ին Ջերմուկ քաղաքում։ Սովորել է Ջերմուկի ավագ դպրոցում։ 2014 թվականից ուսումը շարունակել է Երևանի պետական համալսարանի Ինֆորմատիկա և կիրառական մաթեմատիկա ֆակուլտետում։ 2015-2017 թվականներին ծառայել է Պաշտպանության բանակում։

2017 թվականին սովորել է Պանարմենիան մեդիա դպրոցում, որն ավարտելուց հետո աշխատանքի է ընդունվել Արմենիա հեռուստաընկերությունում՝ որպես հումորային սցենարիստ, ապա նաև՝ հաղորդման մասնակից։

2018 թվականին որպես սցենարիստ և հաղորդավար աշխատել է «Ռադիո Ջան» ընկերությունում։ Նույն թվականին աշխատանքի է ընդունվել «HD Production»-ում, որտեղ առ այսօր աշխատում է որպես սցենարիստ և հաղորդավար։

Ռուբեն Եսայանը հեղինակել է տարբեր հաղորդաշարեր՝ «Բացահայտում», «Գյուղից Գյուղ», «նորբան», «Բա չիմացաք»։ Եղել է մի շարք հաղորդումների և ներկայացումների սցենարիստ, այդ թվում՝ «Stand Up Premium», «HD Stand Up», «Ամենանոր Ամանոր», «Գոլդ Ամանոր 2020», «Թարմ Խառը կանաՑի», Հովհաննես Դավթյանի հումորային տեսանյութեր։

Զբաղվում է նաև երաժշտությամբ, նվագում է կիթառ, դաշնամուր, կալիմբա և շրթնահարմոն։

### Վիդեոբլոգինգ

Վիդեոբլոգինգով զբաղվում է 2011 թվականից։ Այդ ոլորտում հիմնական գործունեությունը ծավալում է յութուբյան հարթակում։ 2018 թվականին ԱՄՆ-ում մասնակցել է «VidCon» ամենամյա համաժողովին։ Վերադառնալուց 4 ամիս անց կրկին գործուղվել է ԱՄՆ՝ վետերանների մասին հատուկ ռեպորտաժ նկարահանելու։ Ռեպորտաժը հասանելի է նրա յութուբյան ալիքում։

«Ruben Yesayan» ալիքում ներկայացնում է տեղեկատվական, վավերագրական, ժամանցային, հումորաժամանցային թողարկումներ և տեսանյութեր։

2019 թվականի հուլիսի 7-ին 100․000 հետևորդ ունենալու առիթով YouTube-ի կողմից պարգևատրվել է յութուբյան արծաթե կոճակ մրցանակով՝ ։

### ԻնստագրաԴ

Նախաձեռնությունը մեկնարկել է 2020 թվականի սեպտեմբերի 27-ին սկսված հայ-ադրբեջանական պատերազմի ընթացքում՝ նպատակ ունենալով միջազգային հանրության ուշադրությունը հրավիրել Արցախում տիրող իրադրության վրա, ինչպես նաև գումար վաստակել «Հայաստան» համահայկական հիմնադրամի համար։

Գործեր
------

* «Թունելից 13 կմ հեռավորության վրա»

«Վանականներն ունեն գաղտնիք»

Ծանոթագրություններ
------------------

1. 1 2  «Թունելից 13 կմ հեռավորության վրա | Zangak Bookstore». *zangakbookstore.am*. Վերցված է 2024 թ․ մարտի 18-ին.
2. ↑  «Ռուբեն Եսայանի վիդեոբլոգինգի դպրոց». *abelyanartschool.com* (անգլերեն). Արխիվացված է օրիգինալից 2020 թ․ հոկտեմբերի 30-ին. Վերցված է 2020 թ․ նոյեմբերի 15-ին.
3. ↑  ««Կոմիտասով» և Սայաթ-Նովայով». Հայրենիքի համար 10․000 դոլար է հավաքվել` YouTube-ի տեսանյութերի դիտումներից». *MediaLab Newsroom-Laboratory* (ամերիկյան անգլերեն). 2020 թ․ հոկտեմբերի 15. Վերցված է 2020 թ․ նոյեմբերի 15-ին.

Արտաքին հղումներ
----------------

* Ruben Yesayan յութուբյան ալիք
* Ruben Yesayan 2 յութուբյան ալիք
* ԹՈՒՄԱՆՅԱՆԸ /կարճամետրաժ ֆիլմ/
* ԿՈՄԻՏԱՍԸ /կարճամետրաժ ֆիլմ/
* Առավոտ լուսո հարցազրույց. Ռուբեն Եսայան
* Պայքարը վիրտուալ ճակատում. «ԻնստագրաԴ» նախաձեռնությունը հիմնադրամին է փոխանցել 30.000 դոլար
**Իլգազի լեռներ** (թուրքերեն՝ Ilgaz Dağları), լեռնաշղթա Թուրքիայում, Անատոլիայի հյուսիսարևմտյան հատվածում։

Աշխարհագրություն
----------------

Սև ծովի արևմտյան հատվածում կան երեք լեռնաշղթաներ, որոնք զուգահեռաբար ձգվում են Սև ծովի հետ։ Իլգազի լեռները կազմում են լեռնահամակարգի արևելյան հատվածը և ափագծից միջինում գտնվում են 100 կիլոմետր հեռավորության վրա։ Լեռների հյուսիսային հատվածում գտնվում է Քասթամոնուի մարզը, իսկ հարավային հատվածում՝ Չանքըրըի մարզը։ Լեռնահամակարգի ընդհանուր ձգվածությունը արևմուտքից արևելք կազմում է 150 կիլոմետր, իսկ լայնությունը՝ մոտ 30 կիլոմետր։ Լեռնահամակարգը Սև ծովը կապում է Կենտրոնական Անատոլիայի հետ։ Լեռնաշղթայի ամենաբարձր գագաթի հարաբերական բարձրությունը կազմում է 2587 մետր։ Լեռնաշղթայի հյուսիսային հատվածը պատված է խիտ անտառներով։ Լեռնաշղթայի էկոհամակարգը գտնվում է պետության պաշտպանության ներքո։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  GEOnet Names Server — 2018.
2. ↑  Ünal, 2006, էջ 44
3. ↑  [ Ministry of Culture and Tourism page (թուրքերեն)]
4. ↑  Newspaper article (թուրքերեն)

Գրականություն
-------------

* *Ünal B.* Ilgaz Dağlarında Kış Turizmi // *Türk Coğrafya Dergisi*. — 2006. Архивировано из первоисточника 28 Նոյեմբերի 2016.

Չանքըրըի մարզ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |
**Նորայր Սարգսյան** արդի հայ արձակագիր

Կենսագրություն
--------------

Ծնվել է 1994 թվականի ապրիլի 15-ին, Երևանում։ Հիմնականում գրում է պատմվածքներ: 2023թ․ «Արձակ» անվանակարգում արժանացել է Գրքի երևանյան միջազգային վեցերորդ փառատոնի գրական մրցույթի «Առաջին մրցանակ»-ին ։ Առաջին գիրքը՝ «Չինական պատ» պատմվածաշարը (2018), մի քանի անգամ եղել է բեսթսելլերների շարքում, 2019թ․ արժանացել է Պողոսյան մրցանակի  Հայաստանի Հանրապետության Նախագահի երիտասարդական մրցանակ։

Նորայր Սարգսյանն ամուսնացած է բանասեր Թագուհի Մանուկյանի հետ, ունի մեկ դուստր։
Ավարտել է Երևանի Արամայիս Երզնկյանի անվան համար 118 միջնակարգ դպրոցը։ 2010-2014թթ. սովորել է Հայաստանի պետական տնտեսագիտական համալսարանի կառավարման ֆակուլտետում, մասնագիտացումը՝ հակաճգնաժամային կառավարում։ 2016-ից աշխատում է որպես ծրագրավորող։ 

Գրել սկսել է 17-18 տարեկանից,  որպես գրող տպագրվել է գրական մամուլում, Գրանիշ, Գրեթերթ հարթակներում: Գործերը թարգմանվել են անգլերեն, գերմաներեն, ռուսերեն և այլ լեզուներով:

2018 թվականին «Ակտուալ արվեստ» հրատարակչությունը լույս է ընծայել հեղինակի առաջին գիրքը՝ «Չինական պատ» պատմվածքների ժողովածուն, որը 2019 թվականին արժանացել է Պողոսյանի մրցանակի (նախկին՝ ՀՀ Նախագահի երիտասարդական մրցանակի): Գրքում ընդգրկված են 14 պատմվածքներ, այդ թվում՝ Ճանապարհ,  Չե Գևարա ։ Գրող, գրաքննադատ Ալեքսանդր Թոփչյանն անդրադարձել է «Չինական պատ» գրքին իր «Ավարտը որպես նոր գրքի խոստում» գրախոսությունում ։ 

2019 թվականին Ֆրանկֆուրտի գրքի միջազգային տոնավաճառում բանախոսել է «Գրականությունը և տեղեկատվական տեխնոլոգիաները» թեմայով: 

2023 թվականին «Արձակ» անվանակարգում Նորայր Սարգսյանը արժանացել է Գրքի երևանյան միջազգային վեցերորդ փառատոնի գրական մրցույթի «Առաջին մրցանակ»-ին:

Աղբյուրներ
----------

* Նորայր Սարգսյանի «Չինական պատ»-ը կամ ծրագրավորող-գրողի «Նորամուտ»-ը.
* Բարձր գրականություն Արքմենիկ Նիկողոսյանի հետ | Նորայր Սարգսյան
* «Կոնտեքստից դուրս». Նորայր Սարգսյան
* «Մենք ենք, մեր մտքերը». Նորայր Սարգսյան
* «Իրական գրականությունը միշտ տեսնում է ավելին, քան իր ժամանակն է, բայց չի կարող չտեսնել իր ժամանակը ևս»
* Ընթերցումներ «Չինական պատից» ներս
* Երկուսուկես(կիսատ) հանդիպում Բանաստեղծի հետ
* Պոնտացի Պիղատոսը, կամ սկիզբը
* 5 գիրք + 5 ֆիլմ. Նորայր Սարգսյան



1. ↑  Գրքի երևանյան միջազգային վեցերորդ փառատոնի մասին
2. ↑  Պողոսյան մրցանակի մասին
3. ↑  cultural.am-ի անդրադարձը
4. ↑  Ճանապարհ պատմվածքը՝ Գրանիշ գրական համայնքում
5. ↑  Չե Գևարա պատմվածքը՝ Գրանիշ գրական համայնքում
6. ↑  Ալեքսանդր Թոփչյանն անդրադարձը
**Թրեյլեր,** փոքրիկ տեսահոլովակ, որը կազմված է կարճ, հիմնականում ֆիլմի առավել տպավորիչ հատվածներից և օգտագործվում է ֆիլմի կամ գովազդի հայտարարման համար։ Այդուհանդերձ հաճախ գեղադիտակի սկզբունքով համակցվում են տեսահոլովակներ, որոնց հատվածները իրար հետ ընդհանրապես կապ չունեն։ Երբեմն այդպիսի գեղադիտակում տեսարանները շատ արագ են հերթափոխվում, հանդիսատեսին ավելի շատ տպավորություն թողնելով քան ֆիլմի մասին իմաստավորված պատկերացում տալով։ Թրեյլերի մոնտաժի ռեժիսորի խնդիրը՝ տեսահոլովակի կառուցվաքի ստեղծումը, սյուժեի դասավորումը, երաժշտության և կադրերի ընտրությունը, մոնտաժը ու տիտրերի դիզայնն է։ Դիզայնով երբեմն զբաղվում է պրոֆեսիոնալ վիդեոդիզայները։ Տերմինը կիրառվում է նաև համակարգչային խաղերում։

Երբեմն բավականին շարունակելի թրեյլերները չեն հանդիսանում կծկտուր կադրերի հավաքածու, այլ ստեղծվում են ինչպես փոքրիկ սյուժետային պատմություններ, որոնցում ֆիլմի երկխոսությունները հերթափոխվում են տպավորիչ պահերով և համակցված կինոնկարահանումների հետ։ Տեսաշարը ուղեկցվում է ձայնային և տեքստային մեկնաբանություններով, որոնք պատմում են սյուժեի մասին։

Որոշ թրեյլերներում օգտագործվում է հատուկ տեսանյութ, նկարահանված բացառապես գովազդային նպատակով և ոչ ֆիլմի օգտագործման համար։ «Տերմինատոր 2. Դատաստանի օր» ֆիլմը ամենահայտնի կինոնկարներից մեկն է, որի համար ստեղծվել է այդպիսի թրեյլեր։ Այս բլոկբաստերի գովազդի համար ստեղծվել են էքսկլյուզիվ թանկարժեք համակցված կինոնկարներ։ Առավել հայտնի հատուկ նկարահանված թրեյլերներից մեկը «Պսիխո» ֆիլմի գովազդային տեսահոլովակն է հանդիսանում, որում ռեժիսոր Ալֆրեդ Հիչքոքը հանդիսատեսների համար «Բեյթս» մոթելով էկսկուրսիա է անցկացնում։

Շատ հաճախ հանրաճանաչ ֆիլմերի համար ստեղծվում են այսպես կոչված՝ «ֆան-թրեյլերներ» կամ «ֆան-տեսահոլովակներ»։ Այդուհանդերձ Ֆան-թրեյլերը կարող է ստեղծվել ինչպես ամբողջական ֆիլմի նյութերց, այնպես էլ թրեյլերների հատվածներից։

Արտաքին հղումներ
----------------

* The Importance of Documentary Trailers Արխիվացված 2016-12-13 Wayback Machine

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Трейлер // ГЛОССАРИЙ КИНЕМАТОГРАФИЧЕСКИХ ТЕРМИНОВ. — Kodak. — С. 209. — 213 с.
2. ↑  Terminator 2 Teaser Trailer ՅուԹյուբում
3. ↑  Psycho (1960) Trailer ՅուԹյուբում
**Ամասիայի պաշարում** (մոտավորապես մ.թ.ա. 72-70 թվականներ), Միհրդատյան երրորդ պատերազմի ընթացքում հռոմեական զորքերի կողմից Պոնտոսի Ամասիա քաղաքի պաշարումը։

Երրորդ Միհրդատյան պատերազմի սկզբում պոնտացի ժողովուրդը պարտություն կրեց և ստիպված եղավ հետ նահանջել դեպի Պոնտոս։ Միհրդատ VI-ի բանակը Կաբիրի մոտ կրեց իր հերթական պարտությունը, իսկ ինքը՝ Միհրդատը, ապաստան գտավ իր փեսայի՝ հայոց թագավոր Տիգրանի մոտ։ Միևնույն ժամանակ, հռոմեական զորքերը Լուկուլլոսի հրամանատարությամբ սկսեցին պոնտական բազմաթիվ քաղաքների և բերդերի պաշարումը, որը շարունակվեց մ.թ.ա. 71-ից մինչև 70 թվականները։

Ամասիան եղել է պոնտական թագավորության մայրաքաղաքը։ Քաղաքը գտնվում էր խորը կիրճում, որով հոսում էր Իրիդ գետը։ Բերդը գտնվում էր բարձր ժայռի վրա, որի ներսում եղել են ստորգետնյա ջրանցքներով երկու ջրամբարներ, որոնք կապված էին թե՛ գետին, թե՛ բերդին։ Այս ձևով, ամրոցը գերազանց էր պաշտպանության համար։ Ամասիայի պաշարման մանրամասները հայտնի չեն, բայց ի վերջո հռոմեացիները գրավել են ամրոցը։ Հարյուրամյակներ անց շրջակա տարածքում մնացին «Միհրդատյան պատերազմի հետևանքով ավերված ամրություններ և շատ լքված հողեր»։ Մեմնոնի խոսքերով, Ամասիան Պոնտիոսի մյուս քաղաքներից և ամրոցներից ավելի երկար է դիմակայել։

Ծանոթագրություններ
------------------

1. ↑  Наумов, 2010, էջ 175
2. ↑  Страбон. XII. 3. 28
3. ↑  Мемнон. LIV

Գրականություն
-------------

* *Наумов Л.* Митридатовы войны. — М.: Волшебный фонарь, 2010. — 512 с. — ISBN 978-5-903505-38-8
**«Վերջին մոհիկաններ»**, հայ գրող Նար-Դոսի 1930 թվականին գրված պատմվածքն է, որտեղ Պատրիկյանը պատմում է կյանքում տեղի ունեցած փոփոխությունների մասին։

Ընդհանուր տեղեկություններ
-------------------------

Ժամանակի ընթացքում Նար-Դոսի աշխարհայացքը փոփոխվում է, որի թողած ազդեցության վկայությունն է «Նեղ օրերից մեկի»՝ ժամանակի գաղափարախոսությամբ բացասման տրամաբանության արտահայտումը «Վերջին մոհիկանները» պատմվածքում, որոշ ստեղծագործությունների վերամշակված տարբերակներում ներառվում են դատողություններ, կատարվում փոփոխություններ, որոնք արդեն նոր ժամանակների ու գաղափարների արձագանքներ են։

Սյուժե
------

Պատմվածքի սկզբում տեղ է գտել մի նախաբան, որտեղ «Նեղ օրերից մեկը» պատմվածքի հերոս Պատրիկյանը պատմում է` «Նեղ օրերից մեկը» պատմվածքի լույս տեսնելուց հետո մոտ երեսուն տարի անց ինչեր են տեղի ունեցել հերոսների կյանքում։ Սկզբում պատմում է իր մասին։ Ամուսնացել էր, երեք տղա և մեկ աղջիկ ունեցել, տղաներից մեկը զոհվել էր մայիսյան ապստամբության ժամանակ, մյուս որդին գավառում հրահանգիչ էր, փոքր տղան սովորում էր, իսկ աղջիկը ուսուցչուհի էր։ Երբ արդեն վաթսուն տարեկան էր կնոջ հետ տեղափոխվում է իր հայրենի գյուղաքաղաքը, ուր պաշտոնավարում էր աղջիկը։ Այնուհետև անցնում է խմբագրության քարտուղարի հետագա կյանքին։ Քարտուղարը ի վերջո գնաց Էջմիածին, կուսակրոն ձեռնադրվեց, վարդապես դարձավ և մահացավ անհայտ ու անպտուղ։ Երգիչ Ջափինյանը, որը թեև իր վաթսունհինգամյա հասակին, շատ ճկուն էր։ Շարունակում է ապրել երգեցողության մասնավոր դասերով։ Իսկ տանտերը մահացել էր մեկ տարի առաջ մոտ յոթանասուն տարեկանում։ Դավիթ Ֆոմիչինի քաղաքում հայտնի էր իր սապոնի գործարանով։ Ուներ մի քանի խոշոր տուն` խանութներով։ Ընտանիքը մեծ չէր, ինքն էր, կինը, մի որդի, մի դուստր։ Դավիթ Ֆոմիչին հասցված առաջին վնասներից էր այն, որ պատերազմի ժամանակ զինվորական վարչությունը գրավեց իր ավտոմոբիլը։ Այնուհետև փետրվարյան, հոկտեմբերյան հեղափոխությունները տեղի ունեցան։ Դավիթ Ֆոմիչին այս ամենի հետևանքով կորցրեց իր ողջ ունեցվածքը։ Նրան իր հարկի տակ ընդունում էր Պատրիկյանը, որի հետ մի ժամանակ շատ վատ էր վերաբերվել Ֆոմիչին։ Դավիթ Ֆոմիչին կաթվածահար է լինում։ Այսպես ապրեց և մահացավ հին աշխարհի այն վերջին մոհիկաններից, որոնք, նոր կյանքի ասպարեզից դուրս նետված, ամեն օր միևնույն ժամներին հավաքվում էին հասարակաց այգու խուլ անկյունում` խոսելու անցած-գնացած օրերի և գուշակություններ անելու եկած ու գալիք օրերի մասին։

Կերպարներ
---------

* Պատրիկյան
* Խմբագրության քարտուղար
* Երգիչ Ջափինյան
* Դավիթ Ֆոմիչ (տանտեր)

Ծանոթագրություններ
------------------

1. ↑  Սաֆարյան, Վազգեն (2021). *Գրողի և կերպարի անհատականությունը*. ԵՊՀ. էջ 263.
Նար-Դոս
**«Աստված և թագավորը»**, հեքիաթ, որը 1901 թվականին գրել է Նար-Դոսը։ Հեքիաթն առանձին գրքով չի հրատարակվել։ Այն ներառված է Նար-Դոսի «Երկերի ժողովածու», հատոր 1-ում, որը լույս է տեսել 1989 թվականին։

Սյուժե
------

Հին ժամանակներում մի բարի թագավոր էր ապրում, ով սովորություն ուներ երեկոները դուրս գալ և քայլել քաղաքի փողոցներով, որ սեփական աչքերով տեսնի, թե ինչպես են ապրում իր ժողովուրդը։ Մի օր թագավորը քայլելիս տեսնում է մի աղքատի ով աստծուց հարյուր ոսկի էր խնդրում։ Մի քիչ հեռու մի աղքատ էլ թագավորից էր հարյուր ոսկի խնդրում։ Թագավորն ասում է, որ այն առաջին աղքատը անխելք է աստծուց է փող խնդրում, աստծուն փող որտեղից որ իրեն էլ տա։ Իսկ երկրորդ աղքատը, որ թագավորից էր հարյուր ոսկի խնդրում, որոշում է հարյուր ոսկի տալ։ Թագավորը հրամայում է, որ սկուտեղի վրա հարյուր ոսկի շարեն, վրան էլ փլավ լցնեն և տանեն տան աղքատին։ Իսկ մյուսը, ով աստծուց էր խնդրում, թող աստված էլ տա։ Հաջորդ օրը, թագավորը նորից դուրս է գալիս քայլելու, տեսնի թե այդ աղքատը ինչ է ասելու։ Տեսնում է, որ նորից այդ աղքատը հարյուր ոսկի է ուզում թագավորց։ Պարզվում է, որ նա այդ փլավի մի մասը կերել էր, իսկ մյուս մասը՝ ուղարկել այն աղքատին, ով աստծուց էր ոսկի խնդրում։ Մի քիչ քայլում է և լսում թե մյուս աղքատը, ինչպես է շնորհակալություն հայտնում աստծուն, որ իրեն հարյուր ոսկի է տվել։ Իսկ թագավորը համոզվեց, որ խելացին աստծուց ոսկի խնդրողն էր, այլ ոչ թե իրենից խնդրողը։

Կերպարներ
---------

Թագավոր- հեքիաթի գլխավոր հերոսը

աղքատ բնակիչ- աղքատ մարդ, ով աստծուց էր օգնություն խնդրում

աղքատ բնակիչ- աղքատ մարդ, ով թագավորից էր օգնություն խնդրում

Գաղափարական բովանդակություն
---------------------------

«Աստված և թագավորը» հեքիաթ է թագավորի մասին, ով ավելի շատ հավատում էր իրեն, քանց աստծուն, սակայն հեքիաթի վերջում հասկանում է, որ սխալվել է։

Ծանոթագրություններ
------------------

1. 1 2  Նար-Դոս, «Երկերի ժողովածու», հատոր 1-ին,«Խորհրդահայ գրող», Երևան, 1989